Vandag in Woorde: BEDERF deur Kreatiewe bestuurder | Bydraes | Woes - Kreatiewe platform vir Afrikaans
Titel: Vandag in Woorde: BEDERF
Aantal woorde: 264
Datum gepubliseer: 19 May 2015
Die nuwe tema vir hierdie week se Vandag in Woorde is BEDERF. Dis omdat ek nou swaarkry, nadat ek BEDERF was met my Bokka wat heeldag by my was en hier uit die huis uit gewerk het. Nou is hy in 'n kantoor in die stad en ek het niemand meer om my te BEDERF nie. (Snuif-snuif)
BEDERF is nou een van daai woorde wat twee algeheel en toetentaal teenoorgestelde konnotasies het. Die eerste BEDERF is onaangenaam, nl. Sleg/vrot word. Dink maar aan vleis of groente of vrugte wat BEDERF geraak het. Ewe onaangenaam is 'n kind wat te veel BEDERF word of was en nou eintlik ook vrot is in die samelewing. 'n Bedorwe brokkie.
Nog 'n BEDERF wat negatief is, is wanneer jy jou oë bederf deur in swak lig te lees of in skerp lig te werk sonder die nodige beskerming.
Tog is BEDERF ook goed en mooi. 'n Man of vrou kan die wederhelf BEDERF met iets waarvan die persoon beslis sal hou, soos kaartjies vir die rugby of Russiese ballet. Of sommer net Lindt sjokolade of 'n sak biltong. Ek was die afgelope tyd kort-kort BEDERF met 'n beker vars koffie of rooibostee met heuning en suurlemoen, nes ek daarvan hou.
Vandag het jy nou geleentheid om die BEDERF wat jou aan die hart raak, vir ons in die genre van jou keuse te beskryf. Op daai manier BEDERF jy sommer elke leser ook!
Nou toe dan, ek hou jou nie vêrder op nie. Skryf vir ons 'n interessante of sommer net tone-krul-lekker BEDERF bydrae.
Geluk Eg Suid Afrikaans Verhoudings Inspirerend Fantasie
Herman Jansen is betower deur die lieflike meisie wat saans in die maanlig in sy tuin dans. Waar sou sy vandaan kom en wie is sy? Hy besluit hy wil haar hê en hy gaan haar kry. Maar wat van sy voorneme om van die liefde af weg te bly na sy pynlike ondervinding in 'n huwelik wat vir hom byna vernietig het? Sal hierdie beeldskone vrou vir hom vervulling bring? Hoe weet mens jy het lief? Dit is die vraag wat Trixie Hofmann moet antwoord, want skielik is haar speelmaat en skoolvriend nie meer dieselfde nie. En sy verstaan nie die vreemde taal wat haar hart en haar lyf nou praat as hy naby haar kom nie.